Jerzy Kulej

Jerzy Zdzisław Kulej (19. lokakuuta 1940 Częstochowa – 13. heinäkuuta 2012 Varsova) oli puolalainen nyrkkeilijä ja olympiavoittaja.Olympedia Méxicon kesäolympialaisissa 1968 Kulej ja neuvostoliittolainen Boris Lagutin voittivat toiset olympiakultansa, ja ennen heitä tähän saavutukseen olivat yltäneet vain yhdysvaltalaiset Oliver Kirk ja Harry Mallin sekä kolme kultaa voittanut unkarilainen László Papp.

Kulej voitti Tokion kesäolympialaisissa 1964 kultaa 63,5 kilogramman sarjassa. Hän voitti loppuottelussa neuvostoliittolaisen Jevgeni Frolovin tuomariäänin 5–0.Wallechinsky, s. 193Virtamo, s. 92 Méxicon kesäolympialaisissa 1968 hän voitti samassa painoluokassa toisen kultamitalinsa. Loppuottelussa hän voitti kuubalaisen Enrique Regüeiferosin hajaäänin 3–2.Virtamo, s. 104

Kulej voitti Euroopan-mestaruuden 63,5-kiloisten sarjassa Moskovassa 1963 voitettuaan Neuvostoliiton latvialaisen Aloizs Tumiņšin ja Itä-Berliinissä 1965 voitettuaan Tanskan Preben Rasmussenin. Hän saavutti EM-hopeaa neuvostoliittolaiselle Valeri Froloville hävinneenä Roomassa 1967.Lounasheimo, s. 760–761Virtamo, s. 260, 554http://amateur-boxing.strefa.pl/Championships/EuropeanChampionships.html

Kulej toimi myöhemmin poliitikkona. Hän kuoli 13. heinäkuuta 2012 71 vuoden ikäisenä.http://www.tvn24.pl/sport,4/nie-zyje-jerzy-kulej,264790.html 

 Lähteet 





 Viitteet 

 Aiheesta muualla 

Luokka:Puolalaiset nyrkkeilijät
Luokka:Puolalaiset olympiavoittajat
Luokka:Puolalaiset poliitikot
Luokka:Vuonna 1940 syntyneet
Luokka:Vuonna 2012 kuolleet